open-index/open-wikipedia-markdown huggingface dataset:
பாவலி ஆறு

**பவாலி ஆறு** (*Bavali river*) என்பது 84 கி.மீ நீளமுள்ள ஆறு ஆகும். இது தென்னிந்திய மாநிலமான கேரளாவில் வயநாடு வழியாகச் செல்லும் செகுத்தான்தோல்டில் இருந்து பாய்ந்து கண்ணூரின், முனாம்பு கடவு என்ற இடத்தில் வளப்பட்டணம் வளப்பட்டணம் ஆற்றில் கலக்கிறது. புகழ்பெற்ற சிவன் கோயிலான கொட்டியூர் கோயில்  பவாலி ஆற்றின் வடகரையில் திருவஞ்சிரை எனப்படும் சிறிய ஆற்றின் நடுவில் அமைந்துள்ளது. இந்த ஆற்றங்கரையில் கொட்டியூர் வைசாக மகோத்சவம் நடைபெறுகிறது. இது வாவு பலிப்புழா (வாவலி ஆறு) என்றும் அழைக்கப்படுகிறது.

## ஆற்றின் தடம்
பவாலி ஆறு கேரளாவின் வயநாடு மாவட்டத்தில் உள்ள செகுத்தான்தோல்டில் இருந்து தொடங்குகிறது. ஆரம்பத்தில் இந்த ஆறு மேற்குத் தொடர்ச்சி மலைப் பகுதியில் 20 கி.மீ.க்கு மேல் பாய்ந்து அம்பயத்தோட்டை அடைகிறது. பின்னர் கண்ணூர் மாவட்டத்தின் கிழக்கு மலைப் பகுதிகளில் கொட்டியூர் கிராமத்தில் நுழைகிறது. பின்னர் இந்த ஆறு சிறு நகரங்களான சுங்கக்குன்னு, கெளகம், கனிச்சார் , பாலை (கண்ணூர்) (கஞ்சிரப்புழா ஆறு இணையும் இடம்) வழியாக செல்கிறது. பின்னர் ஆரளம் ஆறு பவாலி ஆற்றில் கலக்கும் அய்யப்பன்காவு என்ற இடத்தில் வந்து சேரும். பின்னர் இரிட்டி நகரை நோக்கி பாய்ந்து வேணி ஆறு பவாலி ஆற்றில் கலக்கிறது. பின்னர் பவாலி ஆறு பாடியூர், பெருமண்ணு, இரிக்கூர் பாவண்ணூர் வழியாகச் சென்று இறுதியாக கொய்யம், முனாம்பு கடவு என்ற இடத்தில் வளப்பட்டணம் ஆற்றில் கலக்கிறது.
## துணை ஆறுகள்

* கஞ்சிரப்புழா ஆறு
* ஆரளம் ஆறு
* வேணி ஆறு

## புகைப்படங்கள்

படிமம்:Bavali river at Palappuzha, Kakkengad, Peravoor (1).jpg| பாலப்புழாவில் பவாலி ஆறு
படிமம்:Bavali river at Palappuzha, Kakkengad, Peravoor (14).jpg|பாலப்புழாவில் பவாலி ஆறு
படிமம்:Bavali river at Palappuzha, Peravoor 03.jpg|பாலப்புழாவில் பவாலி ஆறு
படிமம்:Bavali river at Peravoor 2018 (1).jpg|பாலப்புழாவில் பவாலி ஆறு


## சான்றுகள்

பகுப்பு:கேரள ஆறுகள்
அடேல் பாலசிங்கம்

**அடேல் ஆன் வில்பி** (*Adele Ann Wilby*, பிறப்பு 30 சனவரி 1950), திருமணமான பிறகு **அடேல் பாலசிங்கம்**, என்பவர் ஆத்திரேலிய வம்சாவளியில் பிறந்த இலங்கை தமிழீழ விடுதலைப் புலிகளின் பெண்கள் பிரிவின் முன்னாள் தலைவி ஆவார். இவர் தற்போது இங்கிலாந்தின் இலண்டனில் வசிக்கிறார்.

## வாழ்கைக் குறிப்பு
இவர் ஆத்திரேலியாவின், விக்டோரியாவில் உள்ள வாரகுலில் பிறந்தார். இவர் தொழில்முறை செவிலியர் ஆவார். மெல்போர்னில் இருந்து 50 கி.மீ. தொலைவில் உள்ள கிப்ஸ்லாந்தில் பணிபுரிந்தார். பின்னர், ஐக்கிய இராச்சியத்திற்கு குடிபெயர்ந்தார். அங்கு இவர் 1978 இல் இலங்கையில் பிறந்த பிரித்தானிய குடிமகனான அன்ரன் பாலசிங்கத்தை சந்தித்து திருமணம் செய்து கொண்டார். அன்ரன் பின்னர் இலங்கையில் விடுதலைப் புலிகளின் தலைமை இராசதந்திரியாகவும் அமைதிப் பேச்சுவார்த்தையாளராகவும் இருந்தார். 2006 திசம்பர் 14 ஆம் நாள் மரணமடைந்தார் 

## ஈழத் தமிழர் ஆதரவாளர்
அடேல் பாலசிங்கம் தனது கணவருடன் துவக்கத்தில் இந்திய ஒன்றியம், தமிழ்நாட்டின் சென்னைக்குச் சென்றார். பின்னர் இலங்கை உள்நாட்டுப் போரின் ஆரம்பக் கட்டங்களில் யாழ்ப்பாணம் உள்ள இலங்கையின் வடக்குப் பகுதிக்கு சென்றார். போரினால் மோசமாகப் பாதிக்கப்பட்ட தமிழ்ச் சமூகப் பெண்களின் நலனுக்காகப் பாடுபட்டார்.

## சமாதான பேச்சுவார்த்தையாளர்
பின்னர் 2002 ஆம் ஆண்டு முதல் இலங்கை அரசாங்கத்தின் பல்வேறு பேச்சுவார்த்தை குழுக்களுடன் நடந்த பல சமாதானப் பேச்சுக்களில் விடுதலைப் புலிகளின் சமாதானப் பேச்சுவார்த்தைக் குழுங்களின் ஒரு பகுதியாக பங்கேற்றார். "விமன் ஃபைட்டர்ஸ் ஆஃப் லிபரேஷன் டைகர்ஸ்" (1993) மற்றும் அரை சுயசரிதையான "தி வில் டு ஃப்ரீடம்" உள்ளிட்ட பல புத்தகங்களின் ஆசிரியர் ஆவார். 

## மேற்கோள்கள்

பகுப்பு:பெண் போர் வீரர்கள்
பகுப்பு:விடுதலைப் புலிகளின் தலைவர்கள்
பகுப்பு:வாழும் மக்கள்
பகுப்பு:1950 பிறப்புகள்
சீக்ரெட் இன்வேசன் (தொலைக்காட்சித் தொடர்)

**சீக்ரெட் இன்வேசன்** () என்பது 2023 ஆம் ஆண்டு வெளியான அமெரிக்க நாட்டு அறிவியல் புனைவு மீநாயகன் தொலைக்காட்சி குறுந்தொடர் ஆகும். இந்த தொடர் சீக்ரெட் இன்வேசன் என்ற மார்வெல் காமிக்சு கதாபாத்திரத்தை அடிப்படையாகக் கொண்டு டிஸ்னி+ என்ற ஓடிடி தளத்திற்காக கயில் பிராட்ஸ்ட்ரீட்டு என்பவர் உருவாக்கியுள்ளார்.

இந்த தொடரை மார்வெல் திரைப் பிரபஞ்சத்தின் ஒரு பகுதியாக மார்வெல் ஸ்டுடியோஸ் என்ற நிறுவனம் தயாரித்துள்ளது. அத்துடன் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.

நடிகர் சாமுவேல் எல். ஜாக்சன் திரைப்படத் தொடரில் இருந்து நிக் ப்யூரியாக தனது கதாபாத்திரத்தில் மீண்டும் நடிக்க, இவருடன் பென் மெண்டல்சோன் என்பவர் மீண்டும் தாலோசு என்ற கதாபாத்திரத்திலும், இவர்களுடன் கோபி ஸ்மல்டேர்ஸ், கில்லியன் சிகாட், சாமுவேல் அடெவுன்மி, டெர்மோட் முல்ரோனி, ரிச்சர்ட் டோர்மர், எமிலியா கிளார்க், ஒலிவியா கோல்மன், டான் செடில், சார்லேன் வுடார்ட், கிறிஸ்டோபர் மெக்டொனால்ட் மற்றும் கேட்டி பின்னரன் ஆகியோர்கள் நடித்துள்ளனர்.

சீக்ரெட் இன்வேசன் தொடர் ஜூன் 21, 2023 அன்று திரையிடப்பட்டது, ஜூலை 26 வரை ஆறு அத்தியாயங்களுடன்  நிறைவுபெற்றது. இது மார்வெல் திரைப் பிரபஞ்சத்தின் ஐந்தாம் கட்டத்தின் முதல் தொடர் ஆகும். இந்தத் தொடர் விமர்சகர்களிடமிருந்து கலவையான விமர்சனங்களைப் பெற்றது, அவர்கள் ஜாக்சன் மற்றும் மெண்டல்சோனின் நடிப்பைப் பாராட்டினர், ஆனால் எழுத்து (குறிப்பாக இறுதிப் போட்டி), வேகக்கட்டுப்பாடு மற்றும் காட்சி விளைவுகள் ஆகியவற்றை விமர்சித்தனர்.

## மேற்கோள்கள்

## வெளிப்புற இணைப்புகள்
* 

பகுப்பு:2023 இல் தொடங்கிய தொலைக்காட்சி நிகழ்ச்சிகள்
பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:நாடகத் தொலைக்காட்சி தொடர்கள்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:2023 இல் நிறைவடைந்த தொலைக்காட்சி நிகழ்ச்சிகள்
தங்கம்(II) சல்பேட்டு

**தங்கம்(II) சல்பேட்டு** (*Gold(II) sulfate*) Au2(SO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முன்னதாக இச்சேர்மம் AuIAuIII(SO4)2  என்ற ஒரு கலப்பு இணைதிறன் சேர்மமாக கருதப்பட்டது. ஆனால் பின்னர் இதில் Au4+2 என்ற ஈரணு நேர்மின் அயனியைக் கொண்டுள்ளதாக அறியப்பட்டது. இதுவே எளிய கனிம வேதியியல் தங்கம்(II)  சேர்மங்களை உருவாக்கியது. ஈரணு நேர்மின் அயனியில் இடம்பெற்றுள்ள இரண்டு தங்கம் அணுக்களுக்கிடையிலான பிணைப்பு நீளத்தின் அளவு 249 பைக்கோ மீட்டர்களாகும்.   
## தயாரிப்பு
தங்கம்(III) ஐதராக்சைட்டுடன் கந்தக அமிலத்தைச் சேர்த்து வினைபுரியச் செய்தால் தங்கம்(II) சல்பேட்டு உருவாகிறது. 

தங்கம்(II) சல்பேட்டு காற்றில் நிலைப்புத்தன்மை அற்றதாகும். எனவே எளிதில் ஆக்சிசனேற்றம் அடைந்து ஐதரசன்டைசல்போ ஆரேட்டு(III) ஆக மாறுகிறது.  
## மேற்கோள்கள்

பகுப்பு:தங்கத்தின் சேர்மங்கள்
பகுப்பு:சல்பேட்டுகள்
நியா டகோஸ்டா

**நியா டகோஸ்டா** () (பிறப்பு: நவம்பர் 8, 1989) என்பவர் அமெரிக்க நாட்டு திரைப்பட இயக்குநர் மற்றும் திரைக்கதை ஆசிரியர் ஆவார். இவர் 2019 ஆம் ஆண்டில் எழுதி மற்றும் இயக்கிய குற்றவியல் பரபரப்பூட்டும் திரைப்படமான லிட்டில் வூட்ஸ் என்ற படம் டிரிபெகா திரைப்பட விழாவில் நோரா எஃப்ரான் பரிசை வென்றுள்ளது. அதைத் தொடர்ந்து 2021 இல் கேண்டிமேன் என்ற திகில் திரைப்படத்தையும் இயக்கியுள்ளார்.

இவர் 2020 ஆம் ஆண்டில் மார்வெல் திரைப்படமான தி மார்வெல்ஸ் என்று படத்தை இயக்க பணியமர்த்தப்பட்டார். அத்துடன் இயக்குநர் ரையன் கூக்லர் சாதனையை முறியடித்து, மார்வெல் திரைப்படத்தை இயக்கிய இளைய திரைப்படத் தயாரிப்பாளர் ஆனார்.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்கர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி இயக்குநர்கள்
வாணி மகால், சென்னை

**ஸ்ரீ தியாகப் பிரம்ம கான சபை** சார்பாக **வாணி மகால் வளாகம்**, சென்னை, தியாகராயநகரில் உள்ள 103, ஜி. என். செட்டிச் சாலையில், இசை மேதைகளான செம்பை வைத்தியநாத பாகவதர், எம். எஸ். சுப்புலட்சுமி, எம்பார் எஸ். விஜயராகவாச்சாரியார் மற்றும் கே. ஜே. யேசுதாஸ் ஆகியோரின் முயற்சியால் நிறுவப்பட்டது. வாணி மகால் வளாகத்தில் பாரம்பரிய இயல், இசை, நாட்டிய நிகழ்ச்சிகள் நடத்த இரண்டு பெரிய மண்டபங்களும் மற்றும்  வர்த்தகக் கண்காட்சிகள் நடத்த ஒரு சிறிய மண்டபமும் உள்ளது.

## மேற்கோள்கள்

பகுப்பு:சென்னையிலுள்ள கலை மன்றங்கள்
சி. ரொபேர்ட் கார்கில்

**கிறிஸ்டோபர் ரொபேர்ட் கார்கில்** () (பிறப்பு: செப்டம்பர் 8, 1975) என்பவர் அமெரிக்க நாட்டு திரைப்பட திரைக்கதை ஆசிரியர், நடிகர் மற்றும் புதின எழுத்தாளர் ஆவார். இவர் 2002 ஆம் ஆண்டு முதல் திரைப்பட நடிகராகவும், சினிஸ்டர் (2012), சினிஸ்டர் (2015) போன்ற பல படங்களிலும், மற்றும் 2016 ஆம் ஆண்டில் வெளியான மார்வெல் திரைப்படமான டாக்டர் ஸ்ட்ரேஞ்ச் என்ற படத்திலும் திரைக்கதை ஆசிரியராகவும் பணிபுரிந்துள்ளார்.

## ஆரம்ப வாழ்க்கை
இவர் செப்டம்பர் 8, 1975 ஆம் ஆண்டில் டெக்சஸ் நகரில் சான் அந்தோனியோ என்ற ஊரில் ஒரு இராணுவ குடும்பத்தில் பிறந்து அமெரிக்காவைச் சுற்றியுள்ள பல இராணுவ தளங்களில் வளர்ந்தார். இவர் திரைக்கதை எழுதுவதற்கு முன்பு காணொளி கடை மற்றும் சுற்றுலா முகவர் உட்பட பல வேலைகளில் பணிபுரிந்தார்.

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:புதின எழுத்தாளர்கள்
ஜான் இசுபைட்சு

**ஜான் இசுபைட்சு** () (பிறப்பு: பெப்ரவரி 4, 1970) என்பவர் அமெரிக்க நாட்டு திரைப்பட திரைக்கதை ஆசிரியர் மற்றும் நூலாசிரியர் ஆவார். இவர் 1996 ஆம் ஆண்டு முதல் தி டார்கெஸ்ட் ஹவர் (2011), ப்ரோமிதியஸ் (2012), பஸ்சேன்ஜ்ர்ஸ் (2016), தி மம்மி (2017), டுன் (2021) போன்ற பல திரைப்படங்களில் திரைக்கதை ஆசிரியராக பணியாற்றியுள்ளார். அத்துடன்  2016 ஆம் ஆண்டில் வெளியான மார்வெல் திரைப்படமான டாக்டர் ஸ்ட்ரேஞ்ச் என்ற படத்திலும் பணிபுரிந்துள்ளார்.

## ஆரம்ப வாழ்க்கை மற்றும் கல்வி
இவர் பெப்ரவரி 4, 1970 ஆம் ஆண்டில் நியூயார்க் நகரில் கணினி நிரலாக்களரான ஜீன் மற்றும் மின்னணுப் பொறியியாளரான ஜிம் இசுபைட்சு ஆகியோருக்கு மகனாகப் பிறந்தார்.

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பிரசாந்த் குமார் மிசுரா

**பிரசாந்த் குமார் மிசுரா** (*Prashant Kumar Mishra*)(பிறப்பு 29 ஆகத்து 1964) என்பவர் இந்திய நீதிபதி ஆவார். இவர் 19 மே 2023 அன்று இந்திய உச்ச நீதிமன்ற நீதிபதியாக பதவியேற்றார். இவர் முன்னர் ஆந்திரப் பிரதேச உயர் நீதிமன்றத்தின் தலைமை நீதிபதியாக 18 மே 2023 வரை இருந்தார்.  இவர் முன்னாள் சட்டீஸ்கர் உயர்நீதிமன்றத்தில் செயல் தலைமை நீதிபதியாகவும், நீதிபதியாகவும் பணியாற்றியுள்ளார். சத்தீசுகர் ராய்கரில் பிறந்த மிசுரா குரு காசிதாசு விசுவவித்யாலயாவில் கல்லூரிக் கல்வியினை முடித்துள்ளார்.

## மேலும் பார்க்கவும்
* கே. வி. விஸ்வநாதன்
* இந்திய உச்சநீதிமன்றத்தின் தற்போதைய நீதிபதிகள்
* தற்போதைய இந்திய தலைமை நீதிபதிகளின் பட்டியல்
* இந்திய தலைமை நீதிபதிகள் பட்டியல்

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய உச்ச நீதிமன்ற நீதிபதிகள்
தீபாங்கர் தத்தா

**தீபாங்கர் தத்தா** (*Dipankar Datta*)(பிறப்பு: 9 பிப்ரவரி 1965) என்பவர் இந்திய நீதிபதி மற்றும் பம்பாய் உயர் நீதிமன்றத்தின் தலைமை நீதிபதி ஆவார்.

## ஆரம்ப வாழ்க்கை மற்றும் கல்வி
தத்தா 1965இல் பெங்காலி குடும்பத்தில் பிறந்தார். இவரது குடும்பம் சட்டப் பின்னணியினைக் கொண்ட குடும்பமாகும். இவரின் தந்தை சலில் குமார் தத்தா ஆவார். இவர் கல்கத்தா உயர் நீதிமன்றத்தின் முன்னாள் நீதிபதி ஆவார். இவரது மனைவியின் சகோதரர் நீதிபதி அமிதவ ராய், இந்திய உச்ச நீதிமன்றத்தின் முன்னாள் நீதிபதி ஆவார். தத்தா தனது இளங்கலைச் சட்டப் படிப்பினை கல்கத்தா பல்கலைக்கழகத்தின் அசிரா சட்டக் கல்லூரியில் பயின்றார். இவர் 1989ஆம் ஆண்டில் துவங்கப்பட்ட 5 வருடச் சட்டப் படிப்பினை முடித்தவர் ஆவார்.

## நீதிபதி பதவியில்
இளங்கலைச் சட்டப் படிப்பினை முடித்த பிறகு தத்தா நவம்பர் 16, 1989 அன்று வழக்கறிஞராகப் பதிவு செய்துகொண்டார். இவர் கல்கத்தா உள்ள உயர் நீதிமன்றத்தில் வழக்கறிஞர் பயிற்சியைத் தொடங்கினார் மாநில வழக்கறிஞர் குழுவிலும் பணியாற்றினார். இவர் இந்தியாவின் உச்ச நீதிமன்றத்திலும், இந்தியாவின் பிற மாநிலங்களில் உள்ள பிற உயர் நீதிமன்றங்களிலும் பயிற்சி பெற்றார். இவர் அரசியலமைப்பு விவகாரங்கள் மற்றும் சொத்துரிமை வழக்குகளில் நிபுணத்துவம் பெற்றவராவார். தத்தா 1998 முதல் இந்திய ஒன்றியத்தின் ஆலோசகராக இருந்தார். பள்ளிக் கல்வித் துறை, கல்கத்தா பல்கலைக்கழகம், மேற்கு வங்காள இடைநிலைக் கல்வி வாரியம் மற்றும் மேற்கு வங்க பள்ளி சேவை ஆணையம் ஆகியவற்றின் சார்பாக இவர் வழக்குகளில் பங்கேற்றார். இவர் 16 மே 2002 முதல் 16 ஜனவரி 2004 வரை மேற்கு வங்க மாநிலத்தின் இளநிலை அரசு ஆலோசகராக இருந்தார். தத்தா 1996 - 1997 முதல் 1999 - 2000 வரை ஹஸ்ரா சட்டக் கல்லூரியில் வருகை விரிவுரையாளராகவும் இருந்தார். இவர் கல்கத்தா உயர் நீதிமன்றத்தின் ஒரு இருக்கையின் நீதிபதியாக நியமிக்கப்பட்டு பின்னர் நிரந்தர நீதிபதியாக 22 ஜூன் 2006 கல்கத்தாவில் பதவியேற்றார்.

ஏப்ரல் 23, 2020 அன்று, தத்தா பம்பாய் உயர்நீதிமன்றத்தின் தலைமை நீதிபதியாக நியமிக்கப்பட்டார். பின்னர் 28 ஏப்ரல் 2020 அன்று பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்திய உச்ச நீதிமன்ற நீதிபதிகள்
இரித்து இராசு அவசுதி

**இரித்து இராசு அவசுதி** (*Ritu Raj Awasthi*)(பிறப்பு 3 ஜூலை 1960) என்பவர் இந்திய நீதிபதி. அவசுதி தற்போது, கர்நாடக உயர் நீதிமன்றத்தின் தலைமை நீதிபதியாக உள்ளார். இவர் அலகாபாத் உயர் நீதிமன்றத்தின் முன்னாள் நீதிபதி ஆவார்.

## நீதிபதி பணி
அவசுதி ஜூலை 3, 1960-ல் பிறந்தார். இவர் 1980-ல் பட்டம் பெற்ற பின்னர் பிப்ரவரி 1, 1987 அன்று வழக்கறிஞராகப் பதிவு செய்துகொண்டார். இவர் சொத்துரிமை மற்றும் கல்வி விடயங்களில் வழக்கறிஞராகப் பயிற்சி செய்துள்ளார். இவர் 13 ஏப்ரல் 2009 அன்று அலகாபாத் உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். பின்னர் திசம்பர் 24, 2010 அன்று நிரந்தர நீதிபதியாகப் பதவியேற்றார். இவர் 9 அக்டோபர் 2021 அன்று கர்நாடக உயர் நீதிமன்றத்தின் தலைமை நீதிபதியாகப் பதவி உயர்வு பெற்று அக்டோபர் 11 அன்று பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:அலகாபாத் உயர் நீதிமன்ற நீதிபதிகள்
இராகவேந்திர சிங் சவுகான்

**இராகவேந்திர சிங் சவுகான்** (*Raghvendra Singh Chauhan*)(பிறப்பு  ) என்பவர் இந்திய நீதிபதி ஆவார். இவர் தற்போது, உத்தராகண்டு உயர் நீதிமன்றத்தின் தலைமை நீதிபதியாக உள்ளார். இவர் தெலுங்கானா உயர்நீதிமன்றத்தின் முன்னாள் தலைமை நீதிபதி ஆவார். தெலுங்கானா உயர் நீதிமன்றத்தின் தற்காலிக தலைமை நீதிபதியாகவும் பணியாற்றியுள்ளார்.

## நீதிபதி பணி
சவுகான் 1959ஆம் ஆண்டு திசம்பர் மாதம் 24ஆம் நாள் பிறந்தார். இவர் பி. ஏ., எல். எல். பி. பட்டங்கள் பெற்றுள்ளார். 1983 நவம்பர் 13 அன்று இராஜஸ்தான் உயர் நீதிமன்றத்தில் வழக்கறிஞராகத் தனது பணியைத் தொடங்கினார். குற்றவியல் மற்றும் சேவை விடயங்கள் இவரது சிறப்புத் துறை உள்ளது.

இவர் 13 ஜூன் 2005 அன்று இராஜஸ்தான் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர், ஜனவரி 24.2008 அன்று நிரந்தர நீதிபதியாகப் பதவி உயர்வு பெற்றார். 2015 மார்ச் 10 அன்று கர்நாடக உயர் நீதிமன்ற நீதிபதியாக பணியிட மாறுதல் பெற்றார். மீண்டும் 8 நவம்பர் 2018 அன்று தெலுங்காணா உயர் நீதிமன்ற நீதிபதியாக மாற்றப்பட்டார்.

சவுகான், ஏப்ரல் 3, 2019 அன்று தெலுங்காணா உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். பின்னர் 22 ஜூன் 2019 அன்று, தெலுங்காணா உயர் நீதிமன்றத்தின் தலைமை நீதிபதியாக நியமிக்கப்பட்டார்.

உத்தராகண்டு உயர்நீதிமன்றத்தின் தலைமை நீதிபதியாக 31 டிசம்பர் 2020 அன்று நியமிக்கப்பட்ட சவுகான், ஜனவரி 7, 2021 அன்று பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:கருநாடக உயர் நீதிமன்ற நீதிபதிகள்
நைட்ரோசில் சயனைடு

**நைட்ரோசில் சயனைடு** (*Nitrosyl cyanide*) CN2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலம் மற்றும் பச்சை நிறங்களுக்கு இடைப்பட்ட ஒரு  நிறத்தில் வாயு நிலையில் இது காணப்படுகிறது,  வினையூக்கியான குளுக்கோசு ஆக்சிடேசு என்ற நொதியின் முன்னிலையில் சயனமைடை ஆக்சிசனேற்றம் செய்து தேவைப்படும்போது நைட்ரோசில் சயனைடு தயாரிக்கப்படுகிறது,  
## கட்டமைப்பும் வினைத்திறனும்
நைட்ரோசில் சயனைடு சமதளக் கட்டமைப்பில் உள்ளது. நைட்ரோசில் குளோரைடின்  கட்டமைப்பிற்கு ஒப்பானதாகவும்  உட்புற நைட்ரசனில் வலுவாக வளைந்தும் காணப்படுகிறது. C-N-O அமைப்பின் பிணைப்புக் கோணம் 113° ஆகும். NCN அமைப்பின் பிணைப்புக் கோணம் 170°.
குறைந்த வெப்பநிலையில் நைட்ரோசில் குளோரைடுடன்  வெள்ளி சயனைடைச் சேர்த்து  வினைப்படுத்தினால்  இச்சேர்மத்தை உருவாக்க முடியும்.  பொதுவாக இச்சேர்மம் தனிமைப்படுத்தப்படுவதில்லை, ஆனால் டையீல்சு -ஆல்டர் வினைகளில் பியூட்டாடையீன் உடன் கிடைக்கிறது. N=O பிணைப்பு முழுவதும் வளையக்கூட்டு வினைகள் நிகழ்கின்றன. 9,10-இருமெத்தில் ஆந்திரசீன் உடன் மீளக்கூடிய ஒரு கூட்டுவிளைபொருளை இது உருவாக்குகிறது. 
## தொடர்புடைய சேர்மம்
நிறமற்ற வாயுவான நைட்ரைல் சயனைடு, நைட்ரோசில் சயனைடுடன் தொடர்பு கொண்ட சேர்மமாகும். இதனுடைய கொதிநிலை 7 பாகை செல்சியசு வெப்பநிலையாகும்.  
## மேற்கோள்கள்

பகுப்பு:நைட்ரோசில் சேர்மங்கள்
பகுப்பு:நைட்ரசன்(III) சேர்மங்கள்
ஜெயநாதனின் கட்னி செப்புப் பட்டயங்கள்

**ஜெயநாதனின் கட்னி செப்புப் பட்டயங்கள்** (**Katni copper-plate of Jayanātha**) இந்தியாவின் மத்தியப் பிரதேச மாநிலம், கட்னி மாவட்ட தலைமையிட நகரமான கட்னி நகரத்தில் கண்டெடுக்கப்பட்ட குப்தர் எழுத்துக்கள் கொண்ட சமசுகிருத மொழி செப்புப் பட்டயமாகும். மூன்று செப்புத் தகடுகள் கொண்ட இந்த செப்புப் பட்டயம், *உச்சகல்ப வம்ச* ஆட்சியாளர் *ஜெயநாதன்*  (ஆட்சிக் காலம்:கிபி 493-502) என்பவர் கலபிகுண்டகா எனும்  கிராமத்தை தானமாக கொடுத்ததை ஆவணப்படுத்தப்பட்டுள்ள்து. குப்தப் பேரரசின் 182-வது ஆட்சிக்  காலத்தில் இச்செப்புப் பட்டயம் எழுதப்பட்டுள்ளது. 
## விளக்கம் மற்றும் உள்ளடக்கம்
இச்செப்புப் பட்டயம் குப்தர்கால எழுத்துகளில் சமசுகிருத மொழியில் உள்ளது. இச்செப்புப் பட்டயத்தில் மகாராஜா ஜெயநாதன் என்பவர் கலபிகுண்டகா எனும் ஒரு கிராமத்தை ஆறு பங்குகளாகப் பிரித்து,  பிராமண, சத்திரிய, வைஸ்ய மற்றும் சூத்திர வர்ணங்களை. சேர்ந்த 25 நபர்களுக்கு தானமாக வழங்கினார் எனக்குறித்துள்ளது.

## செப்புப் பட்டயத்தின் குறிப்புகள்

Katni copper-plate charter..jpg | முதல் செப்புப் பட்டயம்
Copper-plate charter of maharaja Jayanatha, the Uchchakalpa ruler dated circa 502.jpg |இரண்டாம் செப்புப் பட்டயம் 
Katni copper-plate charter of Jayanātha, third plate..jpg | மூன்றாம் செப்புப் பட்டயம்


## இதனையும் காண்க
* குப்தர் எழுத்துமுறை
*பண்டைய இந்தியக் கல்வெட்டுக்கள்
*கோபிகா குகை கல்வெட்டுக்கள்
*யவன இராச்சியக் கல்வெட்டு
*விஷ்ணு ஹரி கல்வெட்டு
## மேற்கோள்கள்

## வெளி இணைப்புகள்

*Other Uccakalpa inscriptions online

பகுப்பு:இந்தியாவில் உள்ள சமசுகிருத கல்வெட்டுகள்
பகுப்பு:குப்தர் எழுத்துமுறை
பகுப்பு:கட்னி மாவட்டம்
பகுப்பு:இந்தியக் கல்வெட்டுகள்
பகுப்பு:செப்பேடுகள்
இந்திரஜித் மகாந்தி

**இந்திரஜித் மகாந்தி** (*Indrajit Mahanty*)(பிறப்பு 11 நவம்பர் 1960) என்பவர் இந்திய நீதிபதி ஆவார். இவர் தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார்.

## கல்வி
ஒடிசா மாநிலம் கட்டக்கில் பிறந்த மாகந்தி இளங்கலைச் சட்டப் பட்டத்தினை தில்லிப் பல்கலைக்கழகத்திலும் முதுநிலைச் சட்டப் பட்டத்தினை கேம்பிரிச்சுப் பல்கலைக்கழகத்திலும் பெற்றார்.

## நீதிபதியாக
மாகந்தி ஒரிசா சட்டக் குழுவில் வழக்கறிஞராகப் பதிவு செய்து, தன்னுடைய தந்தை ரஞ்சித் மகாந்தியிடம் பயிற்சி பெற்றார். இவரின் தந்தை 1989-ல் காலமான பின்னர் தனியாக வழக்குகளை நடத்தி வந்தார்.  
மகாந்தி தற்போது, திரிபுரா உயர் நீதிமன்றத்தின் தலைமை நீதிபதியாக உள்ளார். இவர் இராஜஸ்தான் உயர்நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றம் மற்றும் ஒரிசா உயர் நீதிமன்றத்தின் நீதிபதி ஆவார் .

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்திய நீதிபதிகள்
பகுப்பு:ஒடிசா நபர்கள்
பாலசுப்பிரமணியம் (ஒளிப்பதிவாளர்)

**கே. டி. பாலசுப்ரமணியம்** (*Balasubramaniem*, பிறப்பு 18 ஆகத்து 1966) என்பவர் ஓர் இந்திய ஒளிப்பதிவாளர் ஆவார். இவர் பி. சி. ஸ்ரீராமின் உதவியாளராக சுமார் 5 ஆண்டுகள் *[[தேவர் மகன்]]*, *[[திருடா திருடா]]*, *[[குருதிப்புனல் (திரைப்படம்)|குருதிப்புனல்]]* போன்ற விருது பெற்ற படங்களில் பணியாற்றினார்.

## ஆரம்ப வாழ்க்கை மற்றும் கல்வி
பாலசுப்ரமணியம் தமிழ்நாட்டின் காரைக்குடியில் பிறந்தார். அங்கு இவர் தனது ஆரம்ப பள்ளிப்படிப்பை முடித்தார். பின்னர் இவர் திருப்பத்தூருக்கு குடிபெயர்ந்தார். அங்கு இவர் தனது பள்ளி படிப்பை முடித்துவிட்டு, திருப்பத்தூர் ஏ.பி.எஸ்.ஏ கல்லூரிக்கு சென்றார். இவர் தொலைக்காட்சி செய்தி வாசிப்பாளர் இ. மாலாவை மணந்தார். இந்த இணையருக்கு கவின், கருண் என்ற இரு மகன்கள் உள்ளனர்.

## தொழில்
இவரது முதல் படம் *[[இரணியன் (திரைப்படம்)|இரணியன்]]* ஆகும். அது சுதந்திரத்திற்கு முந்தைய காலகட்டத்திய வரலாற்று நாடகத் திரைப்படமாகும். பின்னர் இயக்குநர் பாலாவின் *[[பிதாமகன்]]* மற்றும் *[[180 (இந்தியத் திரைப்படம்)|180]]* ஆகிய படங்களில் பணியாற்றினார்.

*[[தேவர் மகன்]]* (1992), *[[திருடா திருடா]]* (1993), *[[குருதிப்புனல் (திரைப்படம்)|குருதிப்புனல்]]* (1995) போன்ற விருது பெற்ற படங்களில், பிரபல ஒளிப்பதிவாளர் பி.சி.ஸ்ரீராமிடம் சுமார் 5 ஆண்டுகள் உதவியாளராக பணிபுரிந்து அதன் வழியாக பாலசுப்ரமணியம் தனது வாழ்க்கையைத் தொடங்கினார்.

## திரைப்படவியல்

## குறிப்புகள்

## வெளி இணைப்புகள்
* 

பகுப்பு:1966 பிறப்புகள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:வாழும் மக்கள்
கேட் பிசப்

**கேட் பிசப்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும்.

இந்த கதாபாத்திரத்தை ஆலன் கேய்ன்பெர்க் மற்றும் ஜிம் சியுங் ஆகியோர் இணைந்து உருவாக்கினார்கள். இவரின் முதல் தோற்றம் ஏப்ரல் 2005 இல் வெளியான யங் அவெஞ்சர்சு #1 என்ற கதையில் தோற்றுவிக்கப்பட்டது. இவர் அவெஞ்சர்ஸின் கிளின்ட் பார்டன் மற்றும் பிளாக் ஆர்ச்சர் ஆகியோருக்குப் பிறகு ஹாக்கியின் பெயரைப் பெற்ற மூன்றாவது கதாபாத்திரம் மற்றும் முதல் பெண் ஆவார்.

இந்த கதாபாத்திரத்திற்கு உயிர் கொடுக்கும் விதமாக நடிகை ஹைலி ஸ்டெயின்பீல்ட் என்பவர் மார்வெல் திரைப் பிரபஞ்சத் தொடரான ஹாக்ஐ என்ற டிஸ்னி+ தொடரில் நடித்துள்ளார்.

## மேற்கோள்கள்

## வெளியிணைப்புகள்
* Hawkeye (Kate Bishop)
* [Hawkeye (Kate Bishop)](https://marvel.fandom.com/wiki/Katherine_Bishop_(Earth-616))
* Hawkeye (Kate Bishop)

பகுப்பு:2005 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
சாந்தி (1954 சிற்றிதழ்)

**சாந்தி**   என்பது 1954 திசம்பர் மாதம் தொ. மு. சி. ரகுநாதனால் இந்திய ஒன்றியம், தமிழ்நாட்டின், திருநெல்வேலியில் துவக்கபட்டு, நடத்தப்பட்ட பொதுவுடமை சார்பு இலக்கிய சிற்றிதழ் ஆகும்.

 
'சொத்தைக் கருத்துக்களும் சொற்சிலம்பங்களும் மிகுந்த இலக்கியப் போலிகளை இனம் காட்டவும் வெள்ளிக்காசுக்கும் விதேசியச் சிறுமைக்கும் இதயத்தையே எடைபோட்டு விற்றுவிட்ட எழுத்துலகத் துரோகிகளை அம்பலப்படுத்தவும், நமது பண்பாட்டையும் பாஷைவளத்தையும் இழிவுபடுத்தும் நாசக் கற்பனைகளை வேரறுக்கவும், தெம்பும் திராணியும், இளமையும், புதுமையும் நிறைந்த இலக்கிய சிருஷ்டிகளை வரவேற்கவும் வளர்க்கவும் புனித சங்கல்பம் பூண்டு 'சாந்தி' தோன்றுகிறது' என்று முதல் இதழில் அறிவிக்கப்பட்டது.

## படைப்புகள்
சாந்தியில் முற்போக்குச் சிறுகதைகளுக்கு முதலிடம் அளிக்கப்பட்டது. ரகுநாதன் நெஞ்சிலே இட்ட நெருப்பு என்றொரு தொடர்கதை எழுதினார். புதுமைப்பித்தன் கடிதங்கள் சில வெளியாயின. சாந்தியின்  திருநெல்வேலியில் இயங்கிய நெல்லை முற்போக்கு எழுத்தாளர் சங்கம் நடத்திய சிறுகதைப் போட்டியில் 100 ரூபாய் பரிசு பெற்ற திரு.சுந்தர ராமசாமியின் தண்ணீர் சிறுகதை சாந்தியின் முதல் இதழில் வெளியானது. புதுமைப்பித்தன் நினைவுச் சிறுகதைப் போட்டி ஒன்றை 'சாந்தி' நடத்தியது.  சுந்தர ராமசாமி, ப. சீனிவாசன், டி. செல்வராஜ் ஆகியோர் அடிக்கடி சிறுகதைகள் எழுதினார்கள். மலையாளச் சிறுகதைகள் பலவற்றை சுந்தர ராமசாமி தமிழாக்கமாக வெளிவந்தன. அப்பாஸ், கிருஷ்ணசந்தர், யஷ்பால், முல்கராஜ் ஆனந்த் முதலியோரின் இந்திச் சிறுகதைகளின் மொழிபெயர்ப்புகள் பெற்றன. நா. வானமாமலை, சாமி சிதம்பரம், எஸ். ராமகிருஷ்ணன் கட்டுரைகள் சாந்தியில் வெளியாயின. கட்டபொம்மு, மருதுபாண்டியர் போன்றோர் குறித்த நாட்டுப் பாடல்கள் குறித்து ரகுநாதன் விரிவான கட்டுரைகள் எழுதினார். தி. க. சி. புத்தக விமர்சனம் எழுதிவந்தார்.

1955 திசம்பரில் 'சாந்தி' யின் பன்னிரண்டாவது இதழ் ஆண்டு மலர் என்று வெளிவந்தது. இந்த மலர் இலக்கியத் தரமான கட்டுரைகள், கவிதைகளைக் கொண்டிருந்தது. ப. ஜீவானந்தம், நா. வானமாமலை, எஸ். ராமகிருஷ்ணன், சாமி சிதம்பரனார், க. கைலாசபதி, எச். எம். பி. மொஹிதீன் கட்டுரைகள்; சுந்தர ராமசாமி, வல்லிக்கண்ணன், டி. செல்வராஜ், அகிலன், கி. ரா. ரகுநாதன் கதைகள்; கே. சி. எஸ். அருணாசலம், குயிலன், திருச்சிற்றம் பலக் கவிராயர் கவிதைகள்; தி. க. சி. எழுதிய நாடகம்; இவற்றுடன், கதகளி பற்றி எஸ். சிதம்பரம் எழுதிய நீண்ட கட்டுரை  இம்மலரின் உள்ளடக்கமாகத் திகழ்ந்தன.

## நிறுத்தம்
இரண்டாவது ஆண்டில் இரண்டே இதழ்கள்தான் வெளிவந்தன. 1965 ஏப்ரலில் சாந்தி நின்றுவிட்டது.

## குறிப்புகள்

பகுப்பு:1950 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
சந்தோஷக் கனவுகள்

**சந்தோஷக் கனவுகள் ** (*Santhosha Kanavukal*) 1985 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். சி. சக்தி இயக்கிய இப்படத்தில் விஜயகாந்த் மற்றும் நளினி முக்கியக் கதாபாத்திரத்தில் நடித்துள்ளனர். இத்திரைப்படத்தை திருப்பதிசாமி பிக்சர்ஸ் தயாரித்தது.

## நடிகர்கள்
* விஜயகாந்த் - பாண்டியன்
* நளினி - கல்யாணி (பாண்டியனின் வருங்கால மனைவி) 
* ராஜேஷ் - கண்ணன் ( பாண்டியனின் நண்பன்) 
* சத்யராஜ் 
* தீபா - கௌரி 
* வி. எஸ். ராகவன் - கல்யாணியின் அப்பா
* வடிவுக்கரசி - கல்யாணியின் தாய்
* தேங்காய் சீனிவாசன் - கௌரியின் அப்பா 
* எஸ். எஸ். சந்திரன் 
* சின்னி ஜெயந்த் 
* சில்க் ஸ்மிதா

## பாடல்கள்
இத்திரைப்படத்திற்கு சியாம் இசையமைத்தார். பாடல் வரிகளை புலமைப்பித்தன், கங்கை அமரன் ஆகியோர் இயற்றினர்.

## மேற்கோள்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
ராகேஷ் திவாரி

**ராகேஷ் திவாரி** (**Rakesh Tewari** (பிறப்பு:2 அக்டோபர் 1953) இந்தியத் தொல்லியல் ஆய்வகத்தின் தலைமை இயக்குநராக 2014 முதல் 2017 முடிய பணியாற்றியவர். இவர் முன்னர் உத்தரப் பிர்தேச மாநிலத் தொல்லியல் துறையின் இயக்குநராக 1988 முதல் 2013 முடிய இருந்தவர். இவர் தலைமையில் உத்தரப் பிரதேசத்தின் சந்த் கபீர் மாவட்டத்தில் சரயு ஆறு பாயும்  லகர்தேவா எனுமிடத்தில்  தொல்லியல் அகழாய்வு செய்த போது, கிமு 7,000  காலப்பகுதியில் இவ்விடத்தில் மக்கள் நெல் வேளாண்மை செய்ததை கண்டுபிடித்தார். நடு கங்கைச் சமவெளிப் பகுதியில் மக்காள் இரும்பு பயன்படுத்தியதை தொல்லியல் அகழாய்வுகள் மூலம் கண்டுபிடித்தார். இவருக்குப் பின் இந்தியத் தொல்லியல் ஆய்வகத்தின் தலைமை இயக்குநராக உஷா சர்மா என்பவர் பதவியேற்றார்.

## மேற்கோள்கள்

## வெளி இணைப்புகள்
*  Rediscovering missionary route: ASI chief’s file on Kashi-Kashgar trip reaches FS

பகுப்பு:1953 பிறப்புகள்
பகுப்பு:இந்தியத் தொல்லியலாளர்கள்
பகுப்பு:வாழும் மக்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
ஆழ்வார் பாலசுப்பிரமணியம்

**"பாலா"** என்று அழைக்கப்படும் **ஆழ்வார் பாலசுப்ரமணியம்** (*Alwar Balasubramaniam*) என்பவர் சிற்பம், ஓவியம், அச்சிடுதல் போன்ற பல்வேறு ஊடகங்களில் பணிபுரியும் ஒரு இந்தியக் கலைஞர் ஆவார். இவர் 1971 இல் இந்திய ஒன்றியம், தமிழ்நாட்டில் பிறந்தார். இவரது கலைப் பணிகள் பன்னாட்டளவில் பாராட்டப்பட்டது. மேலும் இவரது படைப்புகள் உலகெங்கிலும் உள்ள அருங்காட்சியகங்கள் மற்றும் கண்காட்சிகளில் இடம்பெற்றுள்ளது.

பாலாவின் இளமைப் பருவத்திலிருந்தே கலையின் மீதான ஆர்வம் உயிர்ப்போடு இருந்து வந்துள்ளது. இவர் 1995 இல் சென்னை ஓவியக் கல்லூரியில் பி.பி.எப் பட்டம் பெற்றார். இவர் அச்சு தயாரிப்பில் கவனம் செலுத்தி முறையான தனது பயிற்சியைத் தொடங்கினார் மற்றும் எடின்பர்க் பிரிண்டர்ஸ் பயிற்சிப்பட்டறையில் (EPW), யுனிவர்சிட்டட் ஃபார் ஏஞ்சேவாண்ட்டே குன்ஸ்ட் வீன், வியன்னாவில் தனது பட்டப்படிப்புக்குப் பிறகு படிப்பைத் தொடர்ந்தார். மாசசூசெட்ஸில் உள்ள மெக்டொவல் காலனி வசிப்பிடத்திற்குப் பிறகு அவரது பணியில் ஒரு திருப்பம் ஏற்பட்டது. 2000 களின் முற்பகுதியில் இவர் சிற்பம் மற்றும் நிறுவலில் அதிக அளவில் வேலை செய்தார். பின்னர் ஒரு சிற்பியாக அதிக அங்கீகாரம் பெற்றார்.

அமெரிக்காவில் பாலாவின் முதல் தனிக் கண்காட்சி 2002இல் நியூயார்க் நகரில் உள்ள தல்வார் கேலரியில் நடந்தது. காட்சிக்கு இவரால் வார்க்கப்பட்ட சிற்பங்கள், மோனோபிரிண்டுகள் போன்றவை இருந்தன. பாலாவின் படைப்புகள் உணர்வின் கேள்வியுடன் தொடங்கி, நாம் முன்பு அறிந்ததைப் பற்றிய புதிய புரிதலுடன் முடிவடைகிறது.  இவர் தனது தொழில் வாழ்க்கை முழுவதும் நியூயார்க் மற்றும் புது தில்லியில் உள்ள  தல்வார் கேலரியில் தனது படைப்புகளைக் காட்சிப்படுத்தியுள்ளார்.

வாசிங்டன், டி. சி. இல் உள்ள பிலிப்ஸ் சேகரிப்பகத்தில்  நடந்த கண்காட்சிக்காக, பாலா வெளியில் வைக்க ஒரு பெரிய எஃகு சிற்பத்தை உருவாக்கினார். இது திடமானதாக இல்லாமல்,  மரத்தின் தண்டு அல்லது மனித இதயத்தையே குறிக்கும் ஒரு படிமத்தை உருவாக்கும் நுட்பமான பற்றவைக்கப்பட்ட எஃகு துண்டுகளால் ஆனது. நியூயார்க்கில் உள்ள குகன்ஹெய்ம் அருங்காட்சியகத்தின் 50 வது ஆண்டுவிழா,   மற்றும் 2010-2011 இல் நியூயார்க்கில் உள்ள நவீன கலை அருங்காட்சியகத்தில் ஆன் லைன் போன்ற குறிப்பிடத்தக்க குழு கண்காட்சிகளிலும் பாலாவின் படைப்புகள் இடம்பெற்றன. மிகவும் மதிக்கப்படும் இந்த அருங்காட்சியகங்கள், உலகெங்கிலும் உள்ள கலைஞர்களை அழைத்தன, அவர்கள் தங்கள் புதுமை மற்றும் மாற்றும் கலைப்படைப்புகளுக்கு பெயர் பெற்றனர்.

பாலாவின் படைப்புகள் உலகளவில் அருங்காட்சியகங்கள், கலை விழாக்கள் மற்றும் காட்சியகங்களில் காட்சிக்கு வைக்கப்பட்டுள்ளன. இதில் யப்பானின் மோரி கலை அருங்காட்சியகம் அடங்கும்.

## குறிப்புகள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ் சிற்பக் கலைஞர்கள்
பாக்சு லைப்பு இந்தியா

**பாக்சு லைப்பு இந்தியா** என்பது ஸ்டார் இந்தியாவுக்குச் சொந்தமான கம்பி மற்றும் செய்மதித் தொலைக்காட்சி சேவை ஆகும். இந்த அலைவரிசை முன்பு பாக்சு கிஸ்டரி & என்டர்டெயின்மென்ட்டு என்று அறியப்பட்டு, மே 2011 இல் பாக்சு கிஸ்டரி & டிராவலர் என மறுபெயரிடப்பட்டது, மேலும் அக்டோபர் 2011 இல் பாக்சு டிராவலர் என மறுபெயரிடப்பட்டது, மேலும் 15 ஜூன் 2014 இல் பாக்சு லைப்பு என மறுபெயரிடப்பட்டது. இது ஸ்டார் இந்தியா வலைப்பின்னலில் உள்ள ஒரே பாக்சு தொலைக்காட்சி ஆகும்.

இந்த தொலைக்காட்சியில் இந்தியர்களின் பார்வையில் உலகின் முன்னோக்கை முன்வைப்பதை நோக்கமாகக் கொண்டுள்ளது. மற்றும் உள்நாட்டில் தயாரிக்கப்பட்ட உள்ளடக்கத்தையும் ஒளிபரப்பு செய்கிறது. இது தமிழ், ஆங்கிலம், இந்தி மற்றும் வங்காளம் போன்ற மொழிகளில் தனது சேவையை வழங்கி வருகின்றது.

## வெளி இணைப்புகள்
*

பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:வங்காள மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:ஸ்டார் இந்தியா
தாதா அரிர் படிக்கிணறு

**தாதா அரிர் படிக்கிணறு** (**Dada Harir Stepwell** or **Bai Harir Sultani Stepwell**) இந்தியாவின் குஜராத் மாநிலாத்தின் அகமதாபாத் மாவட்டத்தின் நிர்வாகத் தலைமையிடமான அகமதாபாத் நகரத்திலிருந்து 15 கிலோ மீட்டர் தொலைவில் அசர்வா எனும் பகுதியில் அமைந்துள்ளது.இப்படிக்கிணற்றில் பாரசீகம் மற்றும் சமசுகிருதம் கல்வெட்டுக்கள் கொண்டுள்ளது. ஐந்து மாடிகள் கொண்ட  இப்படிக்கிணறு நிறுவ 3,29,000  அப்போதைய காலத்தில் ரூபாய் செலவானதாக கல்வெட்டுச் செய்தியில் குறிக்கப்பட்டுள்ளது. இப்படிக்கிணறு இந்தியாவின் தேசிய முக்கியத்துவம் வாய்ந்த நினவுச் சின்னங்களில் ஒன்றாக உள்ளது. மேலும் இந்தியத் தொல்லியல் ஆய்வகம் பராமரிக்கும் நினவுச் சின்னங்களில் இது N-GJ-18  எண் வரிசை கொண்டது.

## வரலாறு
 

இப்படிக்கிணறின் பாரசீக மொழி கல்வெட்டின் படி, இதனை குஜராத் சுல்தான் முகமது பெக்கடா என்பவரின் அரண்மனைப் பெண்னான தாய் அரிர் என்பவர் 1485-ஆம் ஆண்டில் நிறுவினார். தாய் அரிர் இறந்த பின்னர், தாய் அரிர் நிறுவிய மசூதியின் ஒரு கல்லறையில் புதைக்கப்பட்டார். இப்படிக்கிணற்றின் சமசுகிருத மொழி கல்வெட்டின் படி, இப்படிக்கிணறு டிசம்பர் 1499-இல் நிறுவப்பட்டதாக குறிக்கப்பட்டுள்ளது.

## அமைப்பு
சோலாங்கி வம்சத்தவர்களின் கட்டிடக் கலைநயத்தில் எண்கோணம் வடிவத்தில் நிறுவப்பட்ட இப்படிக்கிணறு ஐந்து நிலைகள் கொண்டது. இப்படிக்கிணறு மணற்கல் தூண்களைக் கொண்டு கட்டப்பட்டுள்ளது. கிணற்றின் வாய்ப்பகுதி 190 அடி நீளம் மற்றும் 40 அகலம் கொண்ட இப்படிக்கிணறு மழை நீர் சேகரிக்கவும், குடிநீர் ஆதாரத்திற்கும் பயன்பட்டது. இதன் கிழக்கு முனையில் ஒரு குவிமாட விதானத்திலிருந்து, எட்டு படிகள் இறங்கினால் மூடப்பட்ட ஒரு தளத்திற்கு செல்கிறது. ஒன்பது படிகள் கொண்ட இரண்டாவது விமானம் மற்றொரு தளத்திற்கு இட்டுச் செல்கிறது. மேலும் எட்டு படிகளில் மூன்றில் ஒரு பகுதி நீர் மட்டத்திலிருந்து இரண்டு அல்லது மூன்று அடிக்கு கீழே உள்ள தளத்திற்கு செல்கிறது. ஒவ்வொரு தளத்தில் இறங்கும் போது பக்கவாட்டி ஒரு தாழ்வாரம் அமைக்கப்பட்ட்டுள்ளது.

இப்படிக்கிணறு கிழக்கு-மேற்கு அச்சில் கட்டப்பட்டுள்ளது. இதன் நுழைவாயில் கிழக்கில் உள்ளது.  மேற்கில் இரண்டு சுழல் படிக்கட்டுகள் கிணற்றுக்கு அருகில் உள்ளது. கட்டமைப்பு அமைப்பு பொதுவாக இந்தியாவின் பாரம்பரிய பாணியில் கிடைமட்ட விட்டங்கள் மற்றும் லிண்டல்களுடன் உள்ளது. கிணற்றின் அடிப்பகுதியில் ஒரு புனல் வடிவத்தில் ஒரு சதுர படி தளம் உள்ளது. சதுர தளத்திற்கு மேலே, நெடுவரிசைகள், விட்டங்கள், சுவர் மற்றும் வளைந்த திறப்புகள் சுற்றி சுழல்; மேலே தொடரும் ஒரு அம்சம். கிணற்றின் நான்கு மூலைகளும் 45 டிகிரி கோணத்தில் அமைக்கப்பட்ட கற்களால் பலப்படுத்தப்பட்டுள்ளன. கிணற்றின் பல்வேறு நிலைகளில் செதுக்கப்பட்ட இந்து மற்றும் சமணக் கடவுள்களின் சின்னங்களுடன், இஸ்லாமிய கட்டிடக்கலையின் பூக்கள் மற்றும் அழகிய  உருவங்கள் மிகவும் நன்றாக இணைந்துள்ளன. மேல் தளங்களில் உள்ள சிறிய யானைச் சிற்பங்கள் உள்ளது.  

## மேலும் காண்க
* இராணியின் படிக்கிணறு, குஜராத்
* இராணியின் படிக்கிணறு, இராஜஸ்தான்

## மேற்கோள்கள்

## வெளி இணைப்புகள்

* Dada Harir Vav
* Ranked #19 out of 121 things to do in Ahmedabad
* Dada Harir Stepwell on Gujarat Tourism Official Website
* Bad times for Dada Hari ni Vav in Gujarat

பகுப்பு:குசராத்தில் சுற்றுலாத்துறை
பகுப்பு:இந்தியக் கட்டிடக்கலை
பகுப்பு:படிக்கிணறுகள்
பகுப்பு:அகமதாபாத் மாவட்டம்
ராஜா மகேந்திர பிரதாப் சிங்

**ராஜா மகேந்திர பிரதாப் சிங்** (1 டிசம்பர் 1886 – 29 ஏப்ரல் 1979) என்பவர் இந்திய விடுதலை செயல்பாட்டாளர், பத்திரிக்கையாளர், இந்திய இடைக்கால அரசின் அதிபராக நாடு கடந்த அரசை நிறுவியவராவார். 1932 இல் அமைதிக்கான நோபல் பரிசிற்காகப் பரிந்துரைக்கப்பட்டார். 2021 செப்டம்பர் 14 இல் இவரது பெயரில் அலிகர் நகரில் புதிய பல்கலைக்கழகம் ஒன்றைத் தொடங்க இந்திய பிரதமர் நரேந்திர மோடி அடிக்கல் நாட்டினார்.

## இளமைக் காலம்
1886 ஆம் ஆண்டு டிசம்பர் மாதம் முதலாம் நாள்  உத்தரப் பிரதேசத்தின் ஹத்தராஸ் மாவட்டத்தில் ஜாட் குடும்பத்தில் பிறந்தார். கன்சியாம் சிங்கின் மூன்றாவது மகனாகப் பிறந்தாலும் மூன்று வயதில் ராஜா ஹரிநாராயண் சிங் இவரைத் தத்தெடுத்தார். 1895 இல் அலிகர் அரசுப் பள்ளியிலும் மிண்டோ சர்கிளில் (அலிகர் முஸ்லிம் பல்கலைக்கழகத்தின் முந்தைய பெயர்) கல்லூரிப் படிப்பையும் முடித்தார். பெல்வீர் கௌர் என்பவரை 1902 இல் மணந்தார்.

## விடுதலைப் போராட்டம்

சுதேசி இயக்கத்தில் கலந்து கொண்ட பல்வேறு தலைவர்களைச் சந்தித்ததன் மூலம் நாட்டுப் பற்று உணர்வு கொண்டார். தாதாபாய் நவ்ரோஜி, பால கங்காதர திலகர், பிபின் சந்திர பால் ஆகியோரின் கருத்துகள் தாக்கத்தை ஏற்படுத்தின, இதன் காரணமாக வெளிநாட்டு ஆடைகளை எரிக்கும் இயக்கத்தைத் தொடங்கினார்.

வீரேந்திரநாத் சட்டோபாத்யாய செயல்பாடுகள் குறித்து சியாம்ஜி கிருஷ்ண வர்மா மற்றும் ஹர் தயால் மூலம் அறிந்து கொண்டார். ஆப்கான் எல்லைவழியாக இராணுவ நடவடிக்கையினால் இந்தியாவினைக் கைப்பற்றத் திட்டமிட்டனர். பிரித்தானியப் பேரரசினை வீழ்த்த பல்வேறு ஐரோப்பிய ரஷ்ய அரசியல்வாதிகளுடன் நட்பு கொண்டிருந்தார். இவரது சொத்துக்களை முடக்கி, பிடித்துத் தருவோருக்குப் பரிசினை பிரித்தானிய அரசு அறிவித்தது. 1925 இல் ஜப்பான் இடம்பெயர்ந்தார்.

## இந்திய இடைக்கால அரசு

இந்திய விடுதலைக்காக 1915 இல் இவரது பிறந்தநாளில் காபுல் நகரில் முதலாவது நாடு கடந்த அரசை உருவாக்கினார். இவர் அதிபராகவும், பர்கதுல்லா பிரதமராகவும், மௌலானா உள்துறை அமைச்சராகவும் பதவியேற்று பிரித்தானிய அரசின் மீது ஜிகாத் போரை அறிவித்தனர். ஆனால் போதிய பலமில்லாததால் வெற்றி பெறமுடியவில்லை. 32 ஆண்டுகள் கழித்து, *சிட்டி ஆப் பேரீஸ்* கப்பலில் 1946 ஆகஸ்ட் 9 ஆம் நாள் சென்னைவழியாக இந்தியா வந்தடைந்தார்.

## 1957 மக்களவை தேர்தல்
1957 இல் இரண்டாவது மக்களவைத் தேர்தலில் மதுரா மக்களவைத் தொகுதியில் சுயேச்சையாக வெற்றி பெற்றார்.

## மேற்கோள்கள்

## வெளியிணைப்புகள்
*https://www.rajamahendrapratap.com/ 
*https://web.archive.org/web/20040910013359/http://www.punjabiamericanheritagesociety.com/paf/paf2000/ghadar_ki_goonj.html
*http://www.punjabilok.com/misc/freedom/history_of_the_ghadar_movement8.htm
*Mahendra Pratap materials at the South Asian American Digital Archive (SAADA)
* http://shodh.inflibnet.ac.in:8080/jspui/bitstream/123456789/508/2/02_introudction.pdf

பகுப்பு:1886 பிறப்புகள்
பகுப்பு:1979 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:இந்தியாவில் பல்கலைக்கழகம் வாரியாக முன்னாள் மாணவர்கள்
பகுப்பு:உத்தரப் பிரதேச நபர்கள்
பட்சி வாக்கர்

**பட்சி வாக்கர்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இவர் ஆரம்பத்தில் இளமை பருவ காதல்-நகைச்சுவை தொடரின் நட்சத்திரமாகத் திரையிடப்பட்டார், பின்னர் அவென்ஜர்ஸ் மற்றும் டிஃபென்டர்சு போன்ற மார்வெல் மீநாயகன் உரிமையாளர்களுடன் ஒருங்கிணைக்கப்பட்டார்.

இந்த கதாபாத்திரம் ஆரம்பத்தில் **பட்சி வாக்கர்** என்ற பெயரில் ஸ்டூவர்ட் லிட்டில் மற்றும் ரூத் அட்கின்சன் ஆகியோர் இணைந்து நவம்பர் 1944 இல் மிஸ் அமெரிக்கா இதழ் #2 என்ற வரை கதையில் தோற்றுவிக்கப்பட்டன, அதைத் தொடர்ந்து பிப்ரவரி 1976 இல் அவென்ஜர்ஸ் #144 என்ற வரை கதையில் **கேல்கேட்** என்ற கதாபாத்திரத்தில் ஸ்டீவ் எங்கல்ஹார்ட் மற்றும் ஜார்ஜ் பெரெஸ் ஆகியோரும் இணைந்து உருவாக்கினார்கள்.

இந்த கதாபாத்திரத்திற்கு உயிர் கொடுக்கும் விதமாக நடிகை ரேச்சல் டெய்லர் என்பவர் மார்வெலின் நெற்ஃபிளிக்சு தொலைக்காட்சித் தொடரான ஜெசிகா ஜோன்சு, லூக் கேஜ் மற்றும் தி டிபென்டெர்சு ஆகியவற்றில் மார்வெல் திரைப் பிரபஞ்சத்தில் அமைக்கப்பட்ட கதாபாத்திரத்தில் நடித்துள்ளார்.

## மேற்கோள்கள்

## வெளியிணைப்புகள்
* 

பகுப்பு:1944 வரைகதை கதாபாத்திரங்கள்
பகுப்பு:1976 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
பிரித்தானிய இந்தியாவின் ஐக்கிய மாகாணம்

**பிரித்தானிய இந்தியாவின் ஐக்கிய மாகாணம்** என்பது 1921 ஜனவரி 3 முதல் 1937 ஏப்ரல் 1 வரை ஆளுகைக்குட்பட்ட பிரித்தானிய ஆட்சிப் பகுதியாகும். தற்போதைய உத்தரப் பிரதேசம் மற்றும் உத்தராகண்டம் பகுதிகளை உள்ளடக்கியதாகும். 1921 இற்குப் பிறகு இலக்னோ இதன் தலைநகராகும். நைனித்தால் கோடைக் காலத் தலைநகராக இருந்தது.

ஐக்கிய ஆக்ரா மற்றும் அயோத்தி மாகாணம் 1921 இல் *'பிரித்தானிய இந்தியாவின் ஐக்கிய மாகாணம்* என்ற பெயரில் மாற்றப் பட்டது. இந்திய அரசுச் சட்டம், 1919 இன்படி அதிக இந்தியர்கள் கொண்டு 123 பிரதிநிதிகள் கொண்ட சட்டமேலவை உருவாக்கப்பட்டது. வேளாண்மை, சுகாதாரம், கல்வி மற்றும் உள்ளாட்சி போன்ற துறைகளை நிர்வகிக்க அதிகாரம் வழங்கப்பட்டது. ஆனால் முக்கிய துறைகளான நிதி, காவல் மற்றும் பாசனத் துறைகள் அளுநரிடம் இருந்தது. முகமத் அலி முகமத்கான்(உள்துறை), சி.ஒய். சிந்தாமணி(கல்வி மற்றும் தொழில்), ஜகத் நரைன் முல்லா(உள்ளாட்சி) ஆகியோர் பொறுப்புகளை வகித்த முக்கிய அமைச்சர்களாவர் 1937 இல் வேறு சில பகுதிகளுடன் ஐக்கிய மாகாணமாக மாற்றப்பட்டது.

## நிர்வாகப் பகுதிகள்
பிரித்தானிய இந்தியாவின் ஐக்கிய மாகாணம் ஒன்பது வருவாய் கோட்டங்களாகவும் 48 மாவட்டங்களாகவும் பிரிக்கப்பட்டிருந்தது.

* மீரட் பிரிவு
** மீரட் மாவட்டம்
** டேராடூன் மாவட்டம்
** சகாரன்பூர் மாவட்டம்
** முசாபர்நகர் மாவட்டம்
** புலந்தசகர் மாவட்டம்
** அலிகார் மாவட்டம்
* ஆக்ரா பிரிவு
** மதுரா மாவட்டம்
** ஆக்ரா மாவட்டம்
** பரூக்காபாது மாவட்டம்
** மைன்புரி மாவட்டம்
** இட்டாவா மாவட்டம்
** ஏட்டா மாவட்டம்
* ரோகில்கண்ட் பிரிவு
** பிஜ்னோர் மாவட்டம்
** மொராதாபாத் மாவட்டம்
** பதாயூன் மாவட்டம்
** பரேலி மாவட்டம்
** ஷாஜகான்பூர் மாவட்டம்
** பிலிபித் மாவட்டம்
* அலகாபாத் பிரிவு
** கான்பூர் மாவட்டம் 
** பதேபூர் மாவட்டம்
** அலகாபாத் மாவட்டம்
* ஜான்சி பிரிவு
** பாந்தா மாவட்டம்
** அமீர்ப்பூர் மாவட்டம், உத்தரப்பிரதேசம்
** ஜான்சி மாவட்டம்
** ஜாலவுன் மாவட்டம்
* பெனாரஸ் பிரிவு
** மிர்சாபூர் மாவட்டம்
** வாராணசி மாவட்டம்
** ஜவுன்பூர் மாவட்டம்
** காசீப்பூர் மாவட்டம்
** பலியா மாவட்டம்
* கோரக்பூர் பிரிவு
** ஆசம்கர் மாவட்டம்
** கோரக்பூர் மாவட்டம்
** பஸ்தி மாவட்டம்
* குமாவுன் கோட்டம்
** அல்மோரா மாவட்டம்
** நைனித்தால் மாவட்டம்
** கார்வால் மாவட்டம்
* லக்னௌ பிரிவு
** லக்னோ மாவட்டம்
** உன்னாவு மாவட்டம் (Unnao)
** ரேபரேலி மாவட்டம்
** ஹர்தோய் மாவட்டம்
** சீதாபூர் மாவட்டம்
** லக்கிம்பூர் கேரி மாவட்டம்
* பைசாபாத் பிரிவு
** அயோத்தி மாவட்டம்
** பகராயிச் மாவட்டம்
** கோண்டா மாவட்டம்
** சுல்தான்பூர் மாவட்டம்
** பாராபங்கி மாவட்டம்
** பிரத்தாப்புகர் மாவட்டம், உத்தரப்பிரதேசம்

## மேற்கோள்கள்

பகுப்பு:பிரித்தானிய இந்தியா
பகுப்பு:இந்திய மாநில வாரியாக வரலாறு
கிள்ளான் மாவட்டம்

**கிள்ளான் மாவட்டம்** என்பது (மலாய்: *Daerah Klang*; ஆங்கிலம்: *Klang District*; சீனம்: 巴生县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் அமைந்து உள்ளன.

மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.

## பொது

இந்த மாவட்டத்தின் முக்கிய நகரம் கிள்ளான் (*Klang City*). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான்.

கிள்ளான் ஆறு இந்த மாவட்டத்தின் வழியாகப் பாய்ந்து கோலா கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் ஜின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.

இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.

## மக்கள் தொகையியல்
2010-ஆம் ஆண்டு, கிள்ளான் மாவட்டத்தில் உள்ள 3 முக்கிய இனக் குழுக்களின் மக்கள் தொகை கணக்கெடுப்பு புள்ளிவிவரங்கள்:

மலாய்க்காரர்கள்: 376,606 - 43.73%

சீனர்கள்: 225,425 - 26.18%

இந்தியர்கள்: 165,382 - 19.2%

இதர பூமிபுத்திராக்கள்: 12,620 - 1.47%

மற்றவர்கள்: 4,179 - 0.49%

மலேசியர்கள் மொத்தம்: 784,212 - 91.06%

மலேசியர்கள் அல்லாதவர்கள்: 76,977 - 8.94%

மொத்தம்: 861189 - 100.00%

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) சிப்பாங் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.

## சிலாங்கூர் மாநிலச் சட்டமன்றம்

சிலாங்கூர் மாநிலச் சட்டமன்றத்தில் சிப்பாங் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்:

## மேற்கோள்கள்

## வெளி இணைப்புகள்

பகுப்பு:சிலாங்கூரின் மாவட்டங்கள்‎
பகுப்பு:மலேசியாவின் மாவட்டங்கள்
கோபால்ட்டு முக்கார்பனைல் நைட்ரோசில்

**கோபால்ட்டு முக்கார்பனைல் நைட்ரோசில்** (*Cobalt tricarbonyl nitrosyl*) Co(CO)3NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கோபால்ட் சேர்மமாகும். அடர் சிவப்பு நிறத்தில் எளிதில் ஆவியாகும் ஒரு எண்ணெயாக இது காணப்படுகிறது. முனைவற்ற கரைப்பான்களில் கோபால்ட் முக்கார்பனைல் நைட்ரோசில் கரைகிறது. மிக எளிய உலோக நைட்ரோசில்களுக்கான எடுத்துக்காட்டுகளில் இதுவும் ஒன்றாகும். அதிக நச்சுத் தன்மை கொண்ட இச்சேர்மம் நிக்கல் டெட்ராகார்பனைலின் நச்சுத்தன்மையை நினைவூட்டுகிறது. 

## தயாரிப்பும் வினைகளும்

இருகோபால்ட்டு ஆக்டாகார்பனைலுடன் நைட்ரிக் அமிலத்தைச் சேர்த்து சூடுபடுத்தினால் கோபால்ட் முக்கார்பனைல் நைட்ரோசில் உருவாகிறது.
:Co2(CO)8  +  2NO  →    2Co(CO)3NO  +  2CO
இதைத் தவிர வேறு பல தயாரிப்பு முறைகளும் கண்டறியப்பட்டுள்ளன. 
கோபால்ட் முக்கார்பனைல் நைட்ரோசில் சேர்மம் மூவிணைய பாசுபீன்கள் மற்றும் ஐசோசயனைடுகள் போன்ற இலூயிசு காரங்களுடன் பதிலீட்டு வினைக்கு உட்படுகிறது. உடன் நிகழ்வாக கார்பனோராக்சைடு இழக்கப்படுகிறது..

## மேற்கோள்கள்

பகுப்பு:கார்பனைல் அணைவுச் சேர்மங்கள்
பகுப்பு:நைட்ரோசில் சேர்மங்கள்
பகுப்பு:கரிமகோபால்ட் சேர்மங்கள்
பாப்பாரப்பட்டி, சிற்றூர்

**பாப்பாரப்பட்டி** (*Pallipatti*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643636. இது வேப்பிலைஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	1,133, மொத்த மக்கள் தொகை 	4,733, இதில் 2,477 ஆண்களும், 2,256 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
முப்புளோரோநைத்திரசோமெத்தேன்

**முப்புளோரோநைத்திரசோமெத்தேன்** (*Trifluoronitrosomethane*) CF3NO   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நச்சு வேதிப்பொருளான இதில் முப்புளோரோமெத்தில் குழுவானது நைட்ரசோ குழுவுடன் சகப்பிணைப்பால் பிணைக்கப்பட்டிருக்கும். முப்புளோரோநைத்திரசோமெத்தேனின் தனித்துவமான ஆழ்ந்த நீல நிறம் வாயுக்களில்  அசாதாரணமான நிறமாகும். 
## வரலாறு
முப்புளோரோநைத்திரசோமெத்தேன் முதன் முதலில் 1936 ஆம் ஆண்டு ஓட்டோ ரஃப் மற்றும் மன்ஃபிரெட்டு கீசு ஆகியோரால் போலந்து நாட்டின் உரோக்லா பல்கலைக்கழகத்தில் தயாரிக்கப்பட்டது.  வெள்ளி நைட்ரேட்டு மற்றும்  வெள்ளி ஆக்சைடு முன்னிலையில் வெள்ளி சயனைடை புளோரினேற்றம் செய்து அப்போது இதை உருவாக்கினர். 
## தயாரிப்பு
சாதாரண அழுத்தத்தில் புற ஊதா ஒளியில் முப்புளோரோ அயோடோமெத்தேனுடன் நைட்ரிக் ஆக்சைடைச் சேர்த்து முப்புளோரோநைத்திரசோமெத்தேன் பெருமளவில் கிட்டத்தட்ட 90 சதவீதம் அளவிற்கு தயாரிக்கமுடியும். இவ்வினைக்கு வினையூக்கியாக சிறிதளவு பாதரசம் தேவைப்படுகிறது. வினையின் விளைவாக அயோடின் ஓர் உடன் விளைபொருளாக  உருவாகிறது. 

## பண்புகள்
முப்புளோரோநைத்திரசோமெத்தேன் அடர் நீல நிறத்திலான ஒரு வாயுவாகும்.  புளோரின் பதிலீடுகள்  காரணமாக இச்சேர்மம் இயக்க ரீதியாக ஓரளவு நிலைத்தன்மையுடன் இருந்தாலும், மற்ற நைட்ரோசோ சேர்மங்களைப் போலவே முப்புளோரோநைத்திரசோமெத்தேன் பலவீனமான 39.9 கிலோகலோரி/மோல் மட்டுமே C-N பிணைப்பைக் கொண்டுள்ளது. 
## இதையும் காண்க
*முக்குளோரோநைத்திரசோமெத்தேன்

## மேற்கோள்கள்

## புற இணைப்புகள்
*

பகுப்பு:நைட்ரசோ சேர்மங்கள்
பகுப்பு:டிரைபுளோரோமெத்தில் சேர்மங்கள்
பகுப்பு:வளிமங்கள்
இரவி விஜயகுமார் மலிமத்து

**இரவி விஜயகுமார் மலிமத்து** (*Ravi Vijaykumar Malimath*)(பிறப்பு 25 மே 1962) என்பவர் இந்திய நீதிபதி ஆவார். இவர் தற்போது, மத்தியப் பிரதேச உயர் நீதிமன்றத்தின் தலைமை நீதிபதியாக உள்ளார். இவர் பொறுப்பு தலைமை நீதிபதியாக இமாச்சலப் பிரதேச உயர் நீதிமன்றம் மற்றும் தலைமை நீதிபதி பொறுப்பு, நீதிபதியாக உத்தராகண்டு உயர் நீதிமன்றங்களில் பணியாற்றியுள்ளார். கர்நாடக உயர் நீதிமன்ற நீதிபதியாகவும் பணியாற்றியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய நீதிபதிகள்
பகுப்பு:1962 பிறப்புகள்
பகுப்பு:கருநாடக உயர் நீதிமன்ற நீதிபதிகள்
இரமேசு அரங்கநாதன்

**இரமேசு அரங்கநாதன்** (*Ramesh Ranganathan*)(பிறப்பு 28 ஜூலை 1958) என்பவர் இந்திய நீதிபதி ஆவார். இவர் உத்தராகாண்டு உயர்நீதிமன்றத்தின் முன்னாள் தலைமை நீதிபதி ஆவார். முன்னதாக தெலங்காணா உயர் நீதிமன்றத்தின் தலைமை நீதிபதியாகவும், ஆந்திரப் பிரதேச உயர் நீதிமன்ற நீதிபதியாகவும் பணியாற்றியுள்ளார் .

## மேலும் பார்க்கவும்

* இந்திய தலைமை நீதிபதிகள் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பள்ளிப்பட்டி

**பள்ளிப்பட்டி** என்ற பெயரில் உள்ள கட்டுரைகள் 

## ஊர்கள்
* பள்ளிப்பட்டி (மொரப்பூர்), தருமபுரி மாவட்டம்
* பள்ளிப்பட்டி, பென்னாகரம், தருமபுரி மாவட்டம்
* பை. பள்ளிப்பட்டி, தருமபுரி மாவட்டம்
* ஏ. பள்ளிப்பட்டி, தருமபுரி மாவட்டம்
* பள்ளிப்பட்டி ஊராட்சி, சேலம், சேலம் மாவட்டம்
* ஏ. பள்ளிப்பட்டி ஊராட்சி, தருமபுரி மாவட்டம்
* பி. பள்ளிப்பட்டி ஊராட்சி, தருமபுரி மாவட்டம்
* பள்ளிப்பட்டு ஊராட்சி ஒன்றியம், திருவள்ளூர் மாவட்டம்

## கோயில்கள்
* பள்ளிப்பட்டி சென்றாயபெருமாள் கோயில், சேலம் மாவட்டம்
* பள்ளிப்பட்டி சுப்ரமணியசுவாமி கோயில், சேலம் மாவட்டம்
* பள்ளிப்பட்டி மாரியம்மன் கோயில், சேலம் மாவட்டம்
பந்திங்

**பந்திங்**, (மலாய்: *Banting*; ஆங்கிலம்: *Banting*; சீனம்: 万津); என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் அமைந்து உள்ள ஒரு நகரம். 

பந்திங் சுற்றுப்புறங்களில் மலைகள், காடுகள் மற்றும் வேளாண்மைப் பண்ணைகள் உள்ளன. சிலாங்கூரின் முன்னாள் அரச நகரமான ஜுக்ரா, பந்திங் நகரத்திற்கு அருகில்தான் அமைந்து உள்ளது. இந்த நகருக்கு மிக அருகில் மோரிப் கடற்கரைகள் உள்ளன.

1950-ஆம் ஆண்டுகளில் பந்திங் சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள்; இருந்தன. அவற்றுள் தமிழர்கள் அதிகமாக வாழ்ந்தார்கள்.

## வரலாறு
1882-ஆம் ஆண்டில் சிலாங்கூர் பந்திங், ஜூக்ரா, பெர்மாத்தாங் தோட்டம் உருவாக்கப் பட்டது. முதலில் இது ஒரு வாழைத் தோட்டம். பின்னர் ஆமணக்கு (castor) தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.

இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.

## தமிழ்ப்பள்ளிகள்
பந்திங் வட்டாரத்தில் 6 தமிழ்ப்பள்ளிகள் உள்ளன. 

## தெலுக் டத்தோ தமிழ்ப்பள்ளி

பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது.

தொடக்கக் காலத்தில் ஆறு வகுப்பறைகள் மற்றும் ஒரு சிற்றுண்டிச்சாலை என சிறிய பள்ளியாக இருந்தது. பின்னர் 1990-ஆம் ஆண்டு பெற்றோர் ஆசிரியர் சங்கம்; சட்ட மன்ற உறுப்பினர் மற்றும் பொதுமக்கள் உதவியுடன் புதிய கட்டடம் ஒன்று கட்டப்பட்டது. 

### மூன்று மாடி கட்டிடம்

1991-ஆம் ஆண்டு முன்னாள் பொதுப் பணித் துறை அமைச்சர் துன் சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் பொதுப் பணி துறை அமைச்சு மூன்று மாடி கட்டிடம் ஒன்றை நிறுவியது. 

தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை,  நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது.

## காட்சியகம்

File:Jalan bunga pekan bbanting.jpg|பந்திங் பூங்ஙா பெக்கான் சாலை
File:Jalan Sultan Abdul Samad 1.jpg|பந்திங் சுல்தான் அப்துல் சாமாட் சாலை
File:Jalan bunga pekan 2.jpg|பந்திங் பூங்ஙா பெக்கான் சாலை 2
File:Banting welcome sign.jpg|பந்திங் வரவேற்புத் தூண்


## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பி. எம். சுந்தரவதனன்

மருத்துவர் பி எம் சுந்தரவதனன் (en: Dr B M Sundaravadanan) சென்னையைச் சேர்ந்த அறுவை சிகிச்சை நிபுணரும், கல்வியியலாளரும் ஆவார். இவர் இந்தியாவில் மருத்துவம் முடித்த முதன்மையான மிகச் சிலருள் ஒருவரும் ஆவார்.
இவர் தமிழ்நாடு மருத்துவக்கழகத் தலைவராகவும், 
இந்திய அறுவை சிகிக்கை நிபுணர்கள் சங்கத்தின் நிறுவனர் மற்றும் செயலரும் ஆவார்.

## வாழ்க்கை
மருத்துவர் சுந்தரவதனன் வட ஆற்காடு மாவட்டத்தை பூர்வீகமாக கொண்ட துளுவ வேளாளர்  குடும்பத்தில் 1900ம் ஆண்டு பெங்களூரில் பிறந்தார். 
சென்னை மருத்துவக்கல்லூரி மற்றும் இங்கிலாந்தில் பட்டம் பெற்றார். 
30 ஆண்டுகாலம் சென்னை துளுவ வேளாளர் சங்கத்தலைவராகவும் இருந்துள்ளார். 1995ம் ஆண்டு காலமான இவரின் திருவுருவச்சிலையை திராவிடர்க் கழகத்தலைவர் கி வீரமணி திறந்துவைத்தார்.

## வகித்த பதவிகள்

* நிறுவனர் - இந்திய அறுவை சிகிச்சை நிபுணர்கள் சங்கம்
* நிறுவனர் & தலைவர் - தி கீழ்பாக்கம் பெனிபிட் சாஸ்வத நிதி நிறுவனம்
* தலைவர் - துளுவ வேளாளர் சங்கம் 
* நிறுவனர் - அனைந்திந்திய துளுவ வேளாளர் சங்கங்களின் கூட்டமைப்பு

## மேற்கோள்கள்

பகுப்பு:1900 பிறப்புகள்
பகுப்பு:1995 இறப்புகள்